Gabriele Kuby

Gabriele Kuby (født 1944) er en tysk forfatter og sosiolog. Hun er en katolsk konvertitt og kjent for tradisjonalistiske katolske ideer og ortodokse posisjoner  om seksualitet og kjønn, som er uttalt  i verk som  The Global Sexual Revolution: The Destruction of Freedom in the Name of Freedom. Hun ble også kjent for å kritisere moralen i Harry Potter-serien.

Privatliv 
Hun er datter av Erich Kuby, søster til Clemens Kuby og niese til Werner Heisenberg og E. F. Schumacher. Kuby er mor til tre barn, har en grad i sosiologi fra Berlin og fullførte sin mastergrad i Konstanz. Hennes datter, Sophia Kuby, en katolikk som konverterte i år 2000, er en aktivist mot abort og lobbyist.

Posisjoner 
Gabriele Kuby deltok på en konferanse i Moskva i 2014, som opprinnelig var planlagt av World Congress of Families (WCF). WCF er en amerikansk organisasjon som fremmer kristne verdier og motsetter seg blant annet likekjønnet ekteskap, pornografi og abort. Organisasjonen er også ansett som en anti-LGBT hatgruppe av Southern Poverty Law Center. Arrangementet ble avholdt uten offisiell deltakelse fra WCF og flere andre organisasjoner, på grunn av den russisk-ukrainske krigen. Til tross for dette valgte Gabriele Kuby å delta, og hun uttalte at særlig "landene i Sentral- og Øst-Europa hadde begynt å innse at medlemskap i EU har sine kostnader", og at dette "fører til tvungen ødeleggelse av deres eget verdisystem".

Gabriele Kuby forsvarer kirkens lære om tradisjonelle seksuelle normer og motsetter seg sex utenfor ekteskapet. Kuby er imot abort og mener at barnehager kan føre til uopprettelig skade på tilknytning. Hun er også kritisk til seksualundervisning og mener at regjeringen seksualiserer barna fra en tidlig alder. Gabriele Kuby har uttalt at hun opplever det som beklagelig at man nå kan møte motstand for å si at homofili er "en bruk av kroppen som ikke samsvarer med dens design (sunnet fornuft)", "en ignorering av Guds skapelsesplan" eller "innebærer betydelige helse- og psykologiske risikoer". Hun er imot likekjønnet ekteskap. Kuby har også publisert bøker der hun kritiserer Harry Potter-serien for å fremme okkultisme og hedenskap, og skrevet brev til paven om emnet.

Referanser

Eksterne lenker 
 

Tyske forfattere
Tyske sosiologer
personer fra Koblenz